CELEX: 62011FN0115
Language: el
Date: 2011-10-27 00:00:00
Title: Υπόθεση F-115/11: Προσφυγή-αγωγή της 27ης Οκτωβρίου 2011 — ΖΖ κατά ΕΤΕπ

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/28
            
         Προσφυγή-αγωγή της 27ης Οκτωβρίου 2011 — ΖΖ κατά ΕΤΕπ
   (Υπόθεση F-115/11)
   2012/C 6/53
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωπος: N. Thieltgen, δικηγόρος)
   
      Καθής-εναγόμενη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Ακύρωση της αποφάσεως του προέδρου της ΕΤΕπ περί μη διορισμού της προσφεύγουσας-ενάγουσας, αλλά άλλου υποψηφίου, στη θέση του προϊσταμένου τμήματος της ΕΤΕπ και αίτημα αποζημιώσεως.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του προέδρου της ΕΤΕπ περί μη διορισμού της στη θέση του προϊσταμένου του τμήματος «Τιμολόγηση και πολιτική κινδύνων» της διευθύνσεως «Πιστωτικοί κίνδυνοι» της Γενικής Διευθύνσεως «Διαχείριση κινδύνων» και περί μη αναθέσεως σε αυτήν των καθηκόντων του προϊσταμένου του τμήματος «Τιμολόγηση και πολιτική κινδύνων» της διευθύνσεως «Πιστωτικοί κίνδυνοι» της Γενικής Διευθύνσεως «Διαχείριση κινδύνων»·
            
         
               —
            
            
               να υποχρεώσει την ΕΤΕπ να λάβει τα αναγκαία μέτρα ώστε να ακολουθήσει τη νόμιμη διαδικασία για την κάλυψη της θέσεως·
            
         
               —
            
            
               να διαπιστώσει ότι στοιχειοθετείται ευθύνη της ΕΤΕπ έναντι της προσφεύγουσας-ενάγουσας όσον αφορά τον παράνομο χαρακτήρα της αποφάσεως διορισμού άλλου υποψηφίου στην επίμαχη θέση·
            
         
               —
            
            
               να υποχρεώσει την ΕΤΕπ να καταβάλει αποζημίωση σε αποκατάσταση της υλικής ζημίας και χρηματικό ποσό σε ικανοποίηση της ηθικής βλάβης που υπέστη η προσφεύγουσα-ενάγουσα, πλέον τόκων υπερημερίας,:
               
                           —
                        
                        
                           για ικανοποίηση της ηθικής βλάβης: 50 000 ευρώ·
                        
                     
                           —
                        
                        
                           για αποκατάσταση της υλικής ζημίας λόγω απώλειας αποδοχών: 436 100 ευρώ·
                        
                     
         
               —
            
            
               να καταδικάσει την ΕΤΕπ στα δικαστικά έξοδα.